
ՈՐՈՇՈՒՄ
	9 հուլիսի 2026 թվականի
	թիվ 83
	քաղ. Աստանա



Չափումների միասնականության ապահովման աշխատանքների արդյունքների փոխադարձ ճանաչման կանոններում փոփոխություններ կատարելու մասին 

«Չափումների միասնականության ապահովման ոլորտում համաձայնեցված քաղաքականություն անցկացնելու մասին» արձանագրության 9-րդ կետի 2-րդ ենթակետին համապատասխան («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 10 հավելված), Եվրասիական տնտեսական հանձնաժողովի կոլեգիայի 2023 թվականի հունիսի 20-ի «Չափման միջոցների ստուգաճշտման կազմակերպման կարգը հաստատելու մասին» թիվ 84 որոշման 2-րդ կետի իրականացման նպատակով և Եվրասիական տնտեսական բարձրագույն խորհրդի 2014 թվականի դեկտեմբերի 23-ի թիվ 98 որոշմամբ հաստատված՝ Եվրասիական տնտեսական հանձնաժողովի աշխատանքի կանոնակարգի թիվ 1 հավելվածի 35-րդ կետին համապատասխան՝ Եվրասիական տնտեսական հանձնաժողովի խորհուրդը որոշեց.
1.	Եվրասիական տնտեսական հանձնաժողովի խորհրդի 2016 թվականի հոկտեմբերի 18-ի թիվ 145 որոշմամբ հաստատված՝ Չափումների միասնականության ապահովման աշխատանքների արդյունքների փոխադարձ ճանաչման կանոններում կատարել փոփոխություններ՝ համաձայն հավելվածի։
2.	Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո։

Եվրասիական տնտեսական հանձնաժողովի խորհրդի անդամներ՝
	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից՝
	Ղրղզստանի Հանրապետությունից՝
	Ռուսաստանի Դաշնությունից՝

	
	
	
	
	

	Մ. Գրիգորյան
	Ն. Պետկևիչ
	Ս. Ժումանգարին

ՀԱՎԵԼՎԱԾ 
Եվրասիական տնտեսական հանձնաժողովի խորհրդի 2026 թվականի հուլիսի 9-ի 
թիվ 83 որոշման

ՓՈՓՈԽՈՒԹՅՈՒՆՆԵՐ
Չափումների միասնականության ապահովման աշխատանքների արդյունքների փոխադարձ ճանաչման կանոններում կատարվող 

1.	2-րդ կետի առաջին պարբերության մեջ «համապատասխան աշխատանքներ անցկացնելու կարգին (այսուհետ՝ աշխատանքներ անցկացնելու կարգ) համապատասխան կատարված չափումների միասնականության ապահովման աշխատանքների Եվրասիական տնտեսական հանձնաժողովի կողմից հաստատվող» բառերը փոխարինել «համապատասխան աշխատանքներ անցկացնելու (կազմակերպելու) կարգերին համապատասխան՝ կատարված չափումների միասնականության ապահովման աշխատանքների՝ Եվրասիական տնտեսական հանձնաժողովի կողմից հաստատվող» բառերով։
2.	Լրացնել հետևյալ բովանդակությամբ 21 կետով. 
«21.	Եվրասիական տնտեսական հանձնաժողովի կողմից հաստատվող՝ չափման միջոցների ստուգաճշտման կազմակերպման կարգով նախատեսված՝ աշխատանքներն իրականացնողների կողմից կատարված չափման միջոցների ստուգաճշտման արդյունքների փոխադարձ ճանաչումը, ինչպես նաև նշված աշխատանքների արդյունքների ճանաչումն իրականացնող անձանց սահմանումը և աշխատանքների արդյունքների փոխադարձ ճանաչման նպատակով տրամադրվող տեղեկությունների սահմանումը կարգավորվում են նշված սուբյեկտների փոխգործակցության շրջանակներում՝ հաշվի առնելով անդամ պետությունների օրենսդրությունը։»։
3.	3-րդ կետը շարադրել հետևյալ խմբագրությամբ․ 
«3.	Չափումների միասնականության ապահովման այն աշխատանքների (այսուհետ՝ աշխատանքներ) արդյունքների փոխադարձ ճանաչումը, որոնք կատարվել են համապատասխան աշխատանքներ անցկացնելու (կազմակերպելու) կարգերի և սույն կանոնների համաձայն՝ այդպիսի աշխատանքներ կատարելու համար իրենց պետության օրենսդրությանը համապատասխան լիազորված (հայտագրված)՝ անդամ պետությունների պետական իշխանության մարմինների կամ իրավաբանական անձանց (այսուհետ՝ լիազորված մարմին (կազմակերպություն)) կողմից, իրականացվում է անդամ պետությունների սահմանած մարմինների կողմից՝ հետևյալ աշխատանքների մասով. 
ա)	չափումների մեթոդիկայի (մեթոդի) չափագիտական վկայագրում.
բ)	որպես չափումների հղումային մեթոդիկա (մեթոդ) ընդունվող՝ չափումների մեթոդիկայի (մեթոդի) վկայագրում.
գ)	ստանդարտ նմուշի տեսակի հաստատում.
դ)	չափման միջոցի տեսակի հաստատում.
ե)	չափման միջոցի ստուգաչափում:»։
4.	4-րդ կետն ուժը կորցրած ճանաչել:
5.	5-րդ կետի առաջին պարբերության մեջ «և 
չափման միջոցների ստուգաչափման» բառերը փոխարինել «, չափման միջոցների ստուգաչափման և ստուգաճշտման» բառերով։ 
6.	6-րդ կետն ուժը կորցրած ճանաչել:

